U Hrvatskoj izmjerena najviša temperatura u cijeloj Europi!

Ponovno je za gotovo cijelu Hrvatsku oglašen crveni alarm. U četvrtak u 7 sati najviše izmjerene temeprature zabilježene su u Šibeniku (30.5°C), Splitu (30.6°C), na Lastovu (29.5 °C) i u Rijeci (28 °C)

<p>Toplinski val i dalje ne jenjava. Ponovno je za gotovo cijelu Hrvatsku, osim Podvelebitskog kanala oglašen crveni alarm.</p><p>U četvrtak u 7 sati najviše izmjerene temperature zabilježene su u Šibeniku (30.5°C), Splitu (30.6°C), na Lastovu (29.5 °C) i u Rijeci (28 °C). </p><p>Cijeli dan će prevladavati sunčano te vruće i vrlo vruće, a noć će biti topla i vrlo topla. Očekuje se maksimalna dnevna temperatura zraka uglavnom između 35 i 40 °C. </p><p>Poslijepodne u gorju postoji vrlo mala mogućnost za lokalne nestabilnosti uz poneki pljusak i grmljavinu, prognozira za četvrtak Državni hidrometeorološki zavod. </p><p>Vjetar uglavnom slab, a na Jadranu ujutro mjestimice umjeren burin, potom jugozapadnjak i sjeverozapadnjak. Najviša dnevna temperatura uglavnom između 34 i 39 Celzijevih stupnjeva, lokalno u unutrašnjosti Dalmacije i malo viša od 40 stupnjeva. </p><p>Iduća tri dana bit se sunčano i vruće te vrlo vruće, no na kopnu ne posve stabilno. U četvrtak i petak uglavnom u gorju postoji mala mogućnost za lokalne nestabilnosti, dok će u dane vikenda pljuskovi s grmljavinom u unutrašnjosti biti vjerojatniji.<br/> U dane vikenda zapuhat će sjeveroistočni vjetar. Trajat će toplinski val uz najviše dnevne temperature zraka uglavnom između 35 i 40 °C.</p><h2>Na splitskom aerodromu najviša temperatura u cijeloj Europi i treća u Hrvatskoj u povijesti!</h2><p>Kao što se i najavljivalo, u srijedu su srušeni i prvi apsolutni temperaturni rekordi. Kako javlja <a href="http://www.crometeo.hr/novi-apsolutni-temperaturni-rekordi-split-aerodrom-42-3c-zadar-zemunik-pazin-parg/" rel="nofollow" target="_blank"><strong>Crometeo</strong></a>, najzanimljiviji meteorološki podatak stiže iz okolice Splita. </p><p>Prema podacima DHMZ-a najviša dnevna temperatura na postaji Split aerodrom (Resnik) je dosegnula čak 42.3°C, što je novi apsolutni rekord za tu postaju (stari je iznosio 40.0°C, 18.7.2015). <strong>To je najviša temperatura koja je u srijedu izmjerena u cijeloj Europi, ali i treća najviša temperatura službeno izmjerena u Hrvatskoj</strong>. Više su samo temperature od 42.8°C (Ploče, 4.8.1981) i 42.4°C (Karlovac, 5.7.1950). </p><p>Na meteorološkoj postaji Zadar Zemunik izmjerena je maksimalna temperatura od 39.7°C, što je novi apsolutni temperaturni rekord. Do jučer je on iznosio 39.0°C (22.7.2015). </p><p>U Pazinu je izmjerena maksimalna temperatura od 38.8°C. Taj novi apsolutni temperaturni rekord je za 0.1°C veći od dosadašnjeg rekorda (38.7°C, 21.8.2012. mjerenja od 1961. godine). </p><p>Iznimno vruće je bilo i u Gorskom kotaru. Na meteorološkoj postaji Parg (na sjeveru Gorskog kotara, 863 metra nadmorske visine) najviša dnevna temperatura danas je iznosila čak 34.4°C, što je novi apsolutni temperaturni rekord. Dosadašnji rekord je iznosio 33.5°C, a toliko je izmjereno u dva navrata od 1951. godine, od kada se vrše meteorološka mjerenja (27.7.1983. i 7.8.2013).<br/> U Delnicama je u srijedu u 14 sati izmjerena temperatura od 33.7°C. Podatak o maksimalnoj temperaturi večeras nam nije dostupan. Apsolutni temperaturni rekord iznosi 34.2°C (6.8.2013, podaci od 1981. godine). </p><p>Na Plitvičkim jezerima je u 16 sati izmjerena temperatura od 37.9°C. To je više od dosadašnjeg apsolutnog temperaturnog rekorda koji je iznosio 37.8°C (21.8.2000., podaci od 1986. godine). </p><p>U Imotskom je u 14 sati izmjereno 39.8°C, a toliko iznosi i apsolutni temperaturni rekord koji je postavljen 24.8.2007. Time je najmanje izjednačen. </p><p>Sinj je u srijedu u 15 sati izmjerio 40,1°C i tako srušio dosadašnji službeni rekord koji je iznosio 39.7°C, a izmjeren je 22.8.2000.<br/> U Slunju je, pak, u 14 sati izmjereno 38.6°C. Temperaturni rekord iznosi 39.5°C (3.8.2013). </p><p>Od temperaturnih podataka s mreže pljusak.com izdvajamo onaj za Žrnovnicu. Dosadašnji rekord u Žrnovnici iznosio je 38,8°C, a izmjeren je u srpnju 2015. godine. U srijedu je rekord srušen za puna dva Celzijeva stupnja i sada iznosi 40,8°C. Tako je ovaj istočni dio Splita, nedavno stradao u požaru, danas dosegao do sada nezabilježen 41 Celzijev stupanj. Jakom zagrijavanju Žrnovnice, uz dotok izrazito toplog zraka, doprinijele su ogoljele padine Mosora i Peruna, kao i ogromna površina oko ovog naselja koja je sada crne boje, a upravo crna boja najviše akumulira toplinu. </p><p>Na meteorološkoj postaji u Kaštel Gomilici je izmjerena maksimalna temperatura od 39.9°C što je novi rekord. Stari je iznosio 39.4°C. </p><p>Najviše dnevne temperature su gotovo posvuda dosegnule i prešle vrlo vrućih 35°C. Stupanj ili dva manje je izmjereno samo u sjevernim kopnenim krajevima i na jugu Jadrana, te u najvišem gorju. </p><p>Na Zavižanu je drugi dan zaredom izmjerena maksimalna temperatura od 27.2°C. Zanimljiv je i podatak da se minimalna noćna i jutarnja temperatura na Zavižanu u noći od utorka na srijedu nije spuštala ispod 20.8°C. Riječ je o drugoj najvišoj minimalnoj temperaturi na Zavižanu u povijesti meteoroloških mjerenja tj. od 1954. godine. Najviša minimalna temperatura je 21.0°C, a izmjerena je 28.7.1983. godine. Još je samo jednom zabilježena tzv. “topla noć” na Zavižanu s minimalnom temperaturom iznad 20°C (8.8.2013., 20.6°C), piše Crometeo.</p><p> </p>